CSL ทุ่มงบ 86 ลบ. ฮุบ “เยลโล เพจเจส คอมเมอร์ส” หวังลุยสื่อโฆษณาออนไลน์
CSL ทุ่มงบ 86 ลบ. ส่ง บ.ย่อย "เทเลอินโฟ มีเดีย" ฮุบ "เยลโล เพจเจส คอมเมอร์ส" หวังลุยสื่อโฆษณาออนไลน์
16 ต.ค. 2560

บริษัท ซีเอส ล็อกซอินโฟ จำกัด (มหาชน) หรือ CSL เปิดเผยว่า บริษัท เทเลอินโฟ มีเดีย จำกัด (มหาชน) ซึ่งเป็นบริษัทย่อยของบริษัท ได้เข้าลงทุนในบริษัท เยลโล เพจเจส คอมเมอร์ส จำกัด ซึ่งทีเอ็มซี เข้าลงทุนโดยการซื้อหุ้นเป็นจำนวน 9,994 หุ้น คิดเป็นอัตราร้อยละ 99.94 ของทุนชำระของบริษัท เยลโล เพจเจส คอมเมอร์ส จำกัด ในราคามูลค่า 85,948.40 บาท จากนายพิชญ์ พาณิชย์ตระกูล
ทั้งนี้ รายการดังกล่าวเป็นรายการได้มาซึ่งทรัพย์สิน แต่มีขนาดรายการไม่เข้าข่ายต้องปฏิบัติตามประกาศคณะกรรมการกำกับตลาดทุนที่ ทจ. 20/2551 เรื่อง หลักเกณฑ์ในการทำรายการที่มีนัยสำคัญที่เข้าข่ายเป็นการได้มาหรือจำหน่ายไปซึ่งทรัพย์สิน
โดยมีทุนจดทะเบียน 100,000 บาท จำนวน 10,000 หุ้น ขณะที่บมจ.เทเลอินโฟ มีเดีย ถือหุ้น 9,994 หุ้น และบุคคลธรรมดา 6 คน ถือคนละ 1หุ้น พร้อมกันนี้ บริษัทคาดว่าจะสามารถส่งเสริมแผนกลยุทธ์ด้านสื่อโฆษณาออนไลน์ และสามารถนำมาใช้เป็นชื่อทางการค้าได้ในอนาคต